જીવન એવું જીવવું કે બને ત્યાં સુધી માંદા પડવું નહીં અને યોગી માટે તો માંદા પડવું મોટી નવાઇની વાત છે, યોગી દુ:ખનું હરણ કરનાર છે, જેનો આહાર-વિહાર યુક્ત છે, જેનું પ્રત્યેક કર્મ વ્યવહાર યુક્ત છે, જેનું સૂવું અને જાગવું યુક્ત છે, તેને યોગી કહેવાય, અતિ જાગરણ કરે તે યોગી ન થઇ શકે, બહુ સૂતો રહે તે યોગી ન થઇ શકે, બહુ ખાય તે પણ યોગી ના થઈ શકે અને અતિ ભૂખ્યો રહે તે પણ યોગી ન થઇ શકે, “યોગી ઇઝ એ બેલેન્સ પર્સનાલિટી” જે સુખ દુખ બધામાં સમાન રહી શકે, લાભ હોય કે નુકસાન મનનું સંતુલન જાળવી રાખે તે યોગી છે.